Document ID: 32006D0597

32006D0597
L 243/49
JURNALUL OFÍCIAL AL UNIUNII EUROPENE
DECIZIA COMISIEI
din 4 august 2006
de stabilire a listei de regiuni eligibile pentru o finanțare din fondurile structurale, pe o bază tranzitorie și specifică, în temeiul obiectivului „competitivitate regională și ocuparea forței de muncă” pentru perioada 2007-2013
[notificată cu numărul C(2006) 3480]
(2006/597/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1083/2006 al Consiliului din 11 iulie 2006 de stabilire a dispozițiilor generale privind Fondul European de Dezvoltare Regională, Fondul Social European și Fondul de coeziune și de abrogare a Regulamentului (CE) nr. 1260/1999 (1), în special articolul 8 alineatul (4),
întrucât:
(1)
Articolul 3 alineatul (2) litera (b) din Regulamentul (CE) nr. 1083/2006 al Consiliului stabilește că obiectivul „competitivitate regională și ocuparea forței de muncă” urmărește consolidarea competitivității și atractivității regiunilor.
(2)
Articolul 8 alineatul (2) primul paragraf din Regulamentul (CE) nr. 1083/2006 prevede că regiunile de nivel NUTS 2 încadrate în totalitate, în 2006, la obiectivul nr. 1 în temeiul articolului 3 din Regulamentul (CE) nr. 1260/1999 al Consiliului din 21 iunie 1999 de stabilire a dispozițiilor generale referitoare la Fondurile structurale (2), al căror PIB nominal pe cap de locuitor, măsurat și calculat în conformitate cu articolul 5 alineatul (1) din Regulamentul (CE) nr. 1083/2006, va depăși 75 % din PIB-ul mediu al UE-15, sunt eligibile, pe o bază tranzitorie și specifică, pentru o finanțare din fondurile structurale în temeiul obiectivului „competitivitate regională și ocuparea forței de muncă”.
(3)
Articolul 8 alineatul (2) paragraful al doilea din Regulamentul (CE) nr. 1083/2006 prevede că Cipru beneficiază, de asemenea, în perioada 2007-2013, de finanțarea tranzitorie aplicabilă regiunilor prevăzute la primul paragraf al aceluiași articol.
(4)
În consecință, este necesar să se stabilească listele regiunilor eligibile,
ADOPTĂ PREZENTA DECIZIE:
Articolul 1
Regiunile eligibile pentru o finanțare din fondurile structurale în temeiul obiectivului „competitivitate regională și ocuparea forței de muncă”, pe o bază tranzitorie și specifică, prevăzute la articolul 8 alineatul (2) din Regulamentul (CE) nr. 1083/2006, sunt cele prevăzute în anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 4 august 2006.

Labels: 15
19